**Ο ΤΙΤΛΟΣ ΤΟΥ ΚΕΙΜΕΝΟΥ**

Γενικά ο τίτλος του κειμένου εξυπηρετεί δύο βασικούς στόχους:

1. Αποδίδει με πυκνό, εύστοχο και σύντομο τρόπο το περιεχόμενο του κειμένου **(προΪδεαστικός)**
2. Κεντρίζει το ενδιαφέρον του αναγνώστη προκειμένου να διαβάσει το κείμενο
3. ΕΙΔΙΚΗ ΠΑΡΑΤΗΡΗΣΗ: Αν έχουμε λογοτεχνικό δοκίμιο τότε μπορεί να έχουμε έναν τίτλο που συνδέεται συνειρμικά με το κείμενο που ακολουθεί και κινητοποιεί τους συνειρμούς του αναγνώστη.

**Α) Ως προς το περιεχόμενο εξετάζουμε αν:**

**1)**  είναι *εύστοχος* ή *άστοχος*

**2)**  περιέχει σχόλιο, γνώμη ή αξιολόγηση*(π.χ.. Η σκληρή προπαγάνδα των ΜΜΕ)* ή είναι ουδέτερος *(π.χ. Τα ΜΜΕ σήμερα)*

**Β) Ως προς τη μορφή εξετάζουμε αν:**

**1)** είναι σύντομος και ελλειπτικός ή εκτενής

**2)** υπάρχουν σημεία στίξης και ποιο σκοπό υπηρετούν

**3)** κυριαρχεί αναφορική ή ποιητική λειτουργία της γλώσσας

**4)** έχει πρωτοτυπία, φαντασία ή χιούμορ

**5)** το ύφος του είναι ταιριαστό με την επικοινωνιακή περίσταση

**6)** υπάρχει κάποιο σχήμα λόγου- ρηματικό πρόσωπο-είδος σύνταξης είδος λεξιλογίου

**Συμβουλή!!! Αν πρέπει να γράψεις εσύ ένα τίτλο, πρόσεξε αν πρέπει να είναι επιδοκιμαστικός, αποδοκιμαστικός ή ουδέτερος.**

**ΤΑ ΡΗΜΑΤΙΚΑ ΠΡΟΣΩΠΑ**

|  |  |
| --- | --- |
| ***Α΄ΕΝΙΚΟ*** | 1. ***Εκφράζει τις προσωπικές απόψεις του συγγραφέα – υποκειμενικότητα.*** 2. ***Προβάλλει την προσωπικότητα του πομπού*** 3. ***Αμεσότητα-προσδίδει ζωντάνια στην αφήγηση με στόχο να προκαλέσει το ενδιαφέρον του αναγνώστη, ώστε να παρακολουθήσει τη συνέχεια του κειμένου***. 4. ***Εξομολογητικό ύφος*** 5. ***Αναδύει προσωπικά βιώματα*** 6. ***Ημερολόγιο, επιστολή, στοχαστικό δοκίμιο, αρχή & τέλος μιας ομιλίας*** |
| ***Α΄ ΠΛΗΘΥΝΤΙΚΟ*** | 1. ***Δηλώνεται η ένταξη του πομπού σε ένα σύνολο (συμμετοχικότητα)*** 2. ***Φανερώνει την καθολική αποδοχή μιας άποψης ή το θέμα αφορά των σύνολο των ανθρώπων άρα και τον συγγραφέα-πομπό (καθολικότητα)=> σοβαρότητα θέματος, συνυπευθυνότητα*** 3. ***Προσεταιρίζεται την εύνοια του δέκτη*** 4. ***Ζωντάνια- Αμεσότητα*** 5. ***Περιορίζεται ο διδακτικός τόνος του πομπού. Άρα ο αναγνώστης γίνεται περισσότερο δεκτικός στο να συμμετέχει στον προβληματισμό του συγγραφέα.*** |
| ***Β΄ ΕΝΙΚΟ*** | 1. ***Σχέση οικειότητας*** 2. ***Διάθεση του πομπού για επικοινωνία- Αίσθηση διαλόγου με τον αναγνώστη/ ακροατή/ τον θέτει ενώπιον ενός προβληματισμού*** 3. ***Προτρεπτικό- συμβουλευτικό ύφος*** 4. ***Αμεσότητα – ζωντάνια*** 5. ***Θεατρικότητα- δραματικότητα*** |
| ***Β΄ ΠΛΗΘΥΝΤΙΚΟ*** | 1. ***Προτρεπτικό- συμβουλευτικό ύφος*** 2. ***Αμεσότητα επικοινωνίας*** 3. ***Υποδηλώνεται η παρουσία ακροατηρίου*** 4. ***Ευγένεια του ομιλητή*** |
| ***Γ΄ ΕΝΙΚΟ & ΠΛΗΘΥΝΤΙΚΟ*** | 1. ***Επιδίωξη της αντικειμενικότητας στην παρουσίαση των πληροφοριών*** 2. ***Ουδέτερο και απρόσωπο ύφος*** 3. ***Ρεαλιστική προσέγγιση του θέματος*** 4. ***Αποδεικτικό δοκίμιο, επιφυλλίδα, άρθρο, επιστημονικός λόγος*** |